Ajuntament de ...

ORDENANÇA FISCAL NÚM. 12

TAXA PER LA INSTAL·LACIÓ DE QUIOSCOS EN LA VIA PÚBLICA

Article 1r.- Fonament i naturalesa

A l’empara del previst als articles 57 i 20.3 m) del text refós de la Llei reguladora de les hisendes locals, aprovat pel Reial decret legislatiu 2/2004, de 5 de març (TRLRHL), de conformitat amb allò que disposen els articles 15 a 19 d’aquest text legal, aquest Ajuntament estableix la taxa per la instal·lació de quioscos en la via pública que es regirà per la present Ordenança fiscal.

Article 2n.- Fet imposable

Constitueix el fet imposable de la taxa la utilització privativa o l’aprofitament especial que resulti de la instal·lació de quioscos en la via pública.

Article 3r.- Subjectes passius

1. Són subjectes passius de la taxa les persones físiques o jurídiques, així com les entitats a què es refereix l’article 35.4 de la Llei general tributària a favor de les quals s’atorguin les llicències o concessions administratives per a instal·lar quioscos en la via pública o els qui es beneficiïn de la utilitat derivada de la utilització privativa o l’aprofitament especial del domini públic local, mitjançant la instal·lació de quioscos en les vies públiques municipals.

2. Els obligats tributaris de les taxes de venciment periòdic que no resideixin a Espanya, hauran de designar un representant amb domicili en territori espanyol. L’esmentada designació haurà de comunicar-se a l’Ajuntament abans de la primera meritació de la taxa posterior a l’alta en el registre de contribuents.

Article 4t.- Responsables i successors

1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.

3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança general.

Article 5è.- Beneficis fiscals

1. L’Estat, les comunitats autònomes i les entitats locals no estaran obligats al pagament de la taxa quan sol·licitin llicència per a instal·lar quioscos en la via pública necessaris per als serveis públics de comunicacions que explotin directament i per a altres usos que immediatament interessin a la seguretat ciutadana o a la defensa nacional.

2. No s’aplicaran bonificacions ni reduccions per a la determinació del deute.

Article 6è.- Quota tributària

1. La quota a satisfer per aquesta taxa s’obté de l’aplicació de les tarifes contingudes als apartats següents:

	EPÍGRAF. CLASSE D’INSTAL·LACIÓ
	Categoria dels carrers

1ª.2ª. 3ª. 4ª. 5ª.

	a) Quioscos dedicats a la venda de begudes alcohòliques, cafès, refrescos, etc. Per m2 i trimestre.
	

	b) Quioscos dedicats a la venda de premsa, llibres, expenedoria de tabac, loteria, llaminadures, etc. Per m2 i trimestre.
	

	c) Quioscos dedicats a la venda de gelats, refrescos i altres articles propis de temporada i no determinats expressament en un altre epígraf d’aquesta ordenança, amb un mínim de deu metres quadrats. Per m2 i trimestre
	

	d) Quioscos de massa fregida. Al trimestre. Per cada m2 i trimestre
	

	e) Quioscos dedicats a la venda de bitllets de loteria i jocs d'atzar. Per m2 i trimestre
	

	f) Quioscos dedicats a la venda de flors. Per m2 i trimestre
	

	g) Quioscos dedicats a la venda d’altres articles no inclosos en un altre epígraf d’aquesta ordenança. Per m2 i mes
	


Normes particulars d’aplicació:

a) Les quantitats que s’estableixen en la tarifa anterior s’aplicaran íntegrament als deu primers metres quadrats de cada ocupació. Cada metre quadrat d’excés tindrà un recàrrec del ....... per cent en la quantitat fixada en la tarifa.

b) Per a determinar la superfície computable als efectes de l’aplicació de la tarifa en els quioscos dedicats a la venda de flors, a més de la superfície que ocupa estrictament el quiosc, hom tindrà en compte la superfície annexa utilitzada per a l’exposició de plantes, flors i altres productes anàlegs o complementaris.

c) Les quantitats que estableix la tarifa s’incrementaran un ....... per cent quan en els quioscos es comercialitzin articles en règim d’expositors en dipòsit.

2. Quan per a l’autorització de la utilització privativa s’utilitzi un procediment de licitació pública, l’import de la taxa vindrà determinat pel valor econòmic de la proposició sobre la que recaigui la concessió, autorització o adjudicació.

Article 7è.- Meritació
1. La taxa es meritarà quan s’iniciï la utilització privativa o aprofitament especial resultant de la instal·lació de quioscos en les vies públiques municipals, moment que, a aquests efectes, s’entén que coincideix amb el de concessió de la llicència o autorització corresponent, si la mateixa fou sol·licitada.

2. Sense perjudici del previst en el punt anterior, serà precís dipositar l’import de la taxa quan es presenti la sol·licitud d’autorització per a la instal·lació de quioscos en les vies públiques municipals en la forma establerta en aquesta Ordenança.

3. Quan s’ha produït l’ús privatiu o l’aprofitament especial sense sol·licitar llicència o autorització, la meritació  de la taxa tindrà lloc en el moment en el qual s'iniciï aquest aprofitament.

4. Quan per a la instal·lació de quioscos en la via pública s’atorgui concessió administrativa, l’import de la taxa es meritarà en el moment en què s’atorgui l’esmentada concessió.

5. En els supòsits d’ocupacions del domini públic que s’estenguin a diversos exercicis, la meritació tindrà lloc l’1 de gener de cada any, excepte en els supòsits d’inici o cessament en l’ocupació.

Article 8è.- Període impositiu

1. Quan l’ocupació de la via pública mitjançant la instal·lació de quioscos hagi de durar menys d’un any, el període impositiu coincidirà amb aquell determinat en la llicència o autorització municipal.

2. Quan la duració de l’ocupació de la via pública mitjançant la instal·lació de quioscos s’estengui a diversos exercicis, el període impositiu comprendrà l’any natural, excepte en els supòsits d’inici o cessament en la utilització privativa o aprofitament especial, en aquest cas el període impositiu s’ajustarà a aquesta circumstància.

3. Respecte al prorrateig s’estarà al previst a l’Ordenança general.

Article 9è.- Règim de declaració i d’ingrés

1. La taxa s’exigirà en règim d’autoliquidació, en els supòsits següents:

a) Ocupacions del domini públic local amb duració temporal inferior a 1 any.

b) Primer període impositiu de les ocupacions del domini públic local extensives a diversos exercicis.

2. Serà necessari adjuntar l'imprès corresponent a l'autoliquidació de la taxa juntament amb la sol·licitud d'autorització per a instal·lar els quioscos en la via pública. 
Alternativament, poden presentar-se en el Servei Municipal corresponent els elements de la declaració a l’objecte que es presti l’assistència necessària per a determinar el deute. 

3. S’expedirà un abonaré a l’interessat, per tal que pugui satisfer la quota en aquell moment, o en el termini de deu dies, en els llocs de pagament indicats en el mateix abonaré.

4. Tractant-se d’utilitzacions que es prolonguin al llarg de diversos exercicis, el pagament de la taxa s’efectuarà en el període que aprovi i anunciï l’Ajuntament, el qual no serà inferior a dos mesos. Amb la finalitat de facilitar el pagament, l’Ajuntament remetrà al domicili del subjecte passiu un document per a realitzar el pagament en les entitats bancàries col·laboradores.

No obstant això, la no recepció de l’esmentat document no invalida l’obligació de satisfer la taxa en el període determinat per l’Ajuntament en el seu calendari fiscal.

5. Les variacions dels elements tributaris determinants de la quantia de la taxa de venciment periòdic hauran de declarar-se en el segon semestre de l’exercici immediat anterior al de la nova meritació.
6. El subjecte passiu podrà sol·licitar la domiciliació del pagament de la taxa. 
7. Quan no s’autoritzi l’ocupació de la via pública mitjançant la instal·lació de quioscos o per causes no imputables al subjecte passiu, no es pugui instal·lar els quioscos, procedirà la devolució de l’import satisfet.

Article 10è.- Notificacions de les taxes

1. En supòsits d’aprofitaments especials continuats que s’estenguin a diversos exercicis, la primera liquidació es notificarà personalment al sol·licitant juntament amb l’alta en el registre de contribuents. La taxa d’exercicis successius es notificarà col·lectivament, mitjançant l’exposició pública del padró.

2. Els períodes de cobrament s’anunciaran mitjançant publicació en el Butlletí Oficial de la Província de Barcelona.

Article 11è.- Infraccions i sancions

Pel que respecta a les infraccions i sancions tributàries que, en relació a la taxa regulada en aquesta Ordenança, resultin procedents, s’aplicarà el que disposa la Llei general tributària i l’Ordenança general.

Disposició addicional.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors

Els preceptes d'aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

Disposició final

La present Ordenança fiscal, aprovada provisionalment pel Ple de la Corporació en sessió celebrada el ...... i que ha quedat definitivament aprovada en data ......, regirà des del dia següent al de la publicació en el Butlletí Oficial de la Província de Barcelona i es mantindrà vigent fins la seva modificació o derogació expressa.
